Odense Adresse-Contoirs Efterretninger, 1844-08-01
Kammerraad Wulffs Andragende om Statsgjeldens Afbetaling blev i tolvte Møde den 22 Juli af Proponenten taget tilbage, for at afleveres til den Committee, der ventedes nedsat om Finantsvæsenet Derefter oplæste Apotheker Køster det af ham indgivne Andr. betræffende en Forandring i Kirke= og Underviisningsvæsenets Overbestyrelse m.v., og at ingen i selve Underviisningsvæsenet indgribende og i Følge deraf enkelte Byers aandelige og materielle Jnteresser berørende Foranstaltninger maae gjennemføres, forinden Overbestyrelsen af Kirke- og Skolevæsenet er ordnet. Den eenstemmigt nedsatte Committees Medlemmer bleve: Biskop T. Müller Køster, Larsen, Hvass, Rosenørn. Derpaa oplæste Apotheker Køster det af ham indleverede Andr. fra nogle Skolelærere m. Fl. om, at de til en Reform i Skolevæsenet indledende Forhandlinger maatte gives hurtigst muligt Fremme, og have til Følge, at der indsættes en særlig, selvstændig, af pædagogisk dannede Mænd bestaaende Overbestyrelse for Landets høiere og lavere Skolevæsen. Dette Andragende, som Producenten havde gjort til sit, blev, efter hans Ønske og med Forsamlingens Samtykke afleveret til den Committee, der blev nedsat i Anledning af det foregaaende Andragende fra Apotheker Køster samme Gienstand betræffende. - Trettende Møde den 23 Juli. Krigsassesfor Secher oplæste det af ham indgivne Andr. om Afskaffelsen af Smugmarkeder; med 35 St. mod 9. vedtoges, at der ingen Committee skulde nedsættes. Derpaa oplæste Jnspecteur Betzer det af ham indgivne Andr., ang, lige Rettigheder for det uprivilegerede Hartkorn med det privilegerede mod Skadesløsholdelse til Besidderne af det sidste m.v. Kammerherre, Benzon holdt et længere Foredrag, hvori han yttrede det Haab, at Forsamlingen ikke vilde spilde sin Tid paa at drøfte dette Andragende, imod Kammerherre Benzons Foredrag sagde Landsoverretsprokurator Jespersen blandt Andet: "Jeg maa paa det Bestemteste udtale mig imod de mærkelige og eensidige Anskuelser, der ere blevne fremførte af den 2den kgl. Deputerede, som om det skulde være under denne Forsamlings Værdighed at tage nærværende Sag, hvilken jeg anseer for særdeles vigtig, under Behandling, og som om det skulde være et skrigende Jndgreb i Eiendomsretten, at afløse det frie Hartkorns Rettigheder selv mod en passende Erstatning. Dette er saa mærkelige Anskuelser, at jeg bestemt maa modsige dem. Eiendomsretten maa vistnok respecteres, og jeg gjør det saameget, som Nogen; derfor mener jeg ogsaa, at der, i dette og lignende Tilfælde bør og skal gives en billig og passende Erstatning. Men naar Statens Tarv fordrer det, maa der, ifølge den samme tilkommende Overeiendomsret, kunne skee saadanne Modificationer i hine Rettigheder, som Proponenten har bragt i Forslag." Endnu skarpere udtalte Gaardeier Lydersen sig, idet han sagde: "Det forekommer mig meget mærkeligt hvad den 2den kongl. Deputerede har yttret. Han talte i samme Aand, som den, der gik igjennem den Petition, som i Aaret 1790 udgik fra de heri Viborg, forsamlede jydske Godseiere om Stavnsbaandets Gjen indførelse og andet Lignende, og som blev overleveret Kronprinds Frederik ved hans Bryllupsfest i Slesvig. Jeg har aldeles ikke talt om at fratage Godseierne deres Rettigheder uden Erstatning, og naar den gives dem, kan jeg ikke indsee, at der gjøres noget Jndgreb i Eiendomsretten; i hvilken Henseende Overretsprokurator Jespersen meget rigtigen har henviist til, hvad der er bestemt og Jords Afstaaelse til Jernbaner og Veie. Med 34 St. mod 13 besluttedes Nedsættelsen af en Committee: Aagaard, Betzer, Jngerslew, Nyholm, Kirk). Fjortende Møde den 24 Juli. Præsidenten anmeldte, at han havde modtaget to Andragender, med bilage, fra den slesvigske Forenings Formand og Secretair, det ene betræffende at Stænderforsamlingen vil ansee det ved Prof. Larsen indgivne Andragende, ang. Foranstaltninger til Betryggelse af den danske Nationalitet i Slesvig m.v., som en Opfordring ogsaa udgaaet fra dem; det andet indeholder en Besværing over, at det er blevet den slesvigske Forening forbudt at holde fremtidige Møder m.v. Disse tvende Andragender, som af Petitionairerne ønskedes afgivne til Committeen betræffende det af Prof. Larsen indgivne Andragende angaaende den danske Nationalitet i Slesvig, bleve med Forsamlingens Samtykke afleverede til bemeldte Committee. Apotheker Køster oplæste det af ham indgivne Andr., betræffende det senest bekjendtgjorte Finantsregnskab og Budget, samt at Stænderne gives Leilighed til at yttre sig i Anledning af Finantsbudgetterne, forinden disse meddeles allerhøieste Approbation. Committee, Køster, v. Støcken, Aagaard, Jngerslew, Lüttichau, (til denne Committee afleveredes tillige Kammerraad Wulffs Andragende om Statsgieldens Afbetaling, see ovenfor!). Proprietair Ostenfeldt oplæste derefter det af ham indgivne Andragende fra Beboerne i det 12te Valgdistrikt for de mindre Landeiendomme ang. Fæstes Overgang til Selveiendom m.v. (Afvistes med 48 St. mod 2.) Paa Grund af dette Udfald tilbagetoge, med Forsamlingens Samtykke, Lydersen, Black, With, Secher, Bøggild og Klingenberg de af dem indgivne Andragender og samme Gienstand, som det nu af Forsamlingen forkastede. Sognefoged Jacobsen oplæste derefter det af ham indgivne Andr. ang. Sogneforstanderes Valg af de enkelte Sogne, uden Forbindelse med de til eet Sognedistrikt hørende Sogne. Committee: Jacobsen, Jngerslev, Boserup. Femtende Møde den 25 Juli. Commissarius oplæste Kongens ovenstaaende Svar paa Adressen og forelagde derpaa Udkastet til en Anordning ang. forøget Flytningsfrihed for Søværnepligtige m.v. Committe: Rosenørn, Krieger, Ravn. Justitsraad With oplæste det af ham indgivne Andr. om, at Rettigheden til at oprette Grevskaber og Baronier, samt Stamhuse, og Fideicommisgodser ophæves, og at ingen flere af denne Slags Eiendomme oprettes. Committee: With, v. Støcken, Hofjægermester Rosenkrantz. Endvidere oplæste Justitsraad With det af ham indgivne Andr., om Præmisser til Høiesteretsdomme i de Sager, hvor Underinstantsernes Domme ei in terminis ere stadfæstede, maae blive offentlig bekjendtgjorte. Committee: Jespersen, With, Larsen. Justitsraad With oplæste derpaa det af ham indleverede Andr. fra 3 Sagførere (Holm, Ettrup, Johnson) i Fyen, om, at det maa være Prokuratorerne tilladt at møde ved Politiretten i private Sager, hvilket han ifølge den Skrivelse, hvormed han havde tilstillet Præsidenten Andragendet, i det mindste for Størstedelen. har gjort til sit, og ønsket behandlet i Stænderne paa sædvanlig Maade.